armvectores/hy_wikipedia_2023 huggingface dataset:
Dive In

«Dive In», ամերիկացի R&B երգիչ Թրեյ Սոնգզի երգն է։ Այն թողարկվել է 2012 թվականի օգոստոսի 14-ին և ընդգրկվել է նրա «Chapter V» անվանումը կրող հինգերորդ ստուդիական ալբոմում։ Երգը գրվել է Ջոշ Գարիսոնի, Թրոյ Թեյլորի, Նայա Մակդաուելի և Թրեյ Սոնգզի կողմից։


== Տեսահոլովակ ==
Երգի տեսահոլովակը, որի ռեժիսորն է Ջասթին Ֆրենսիսը, նկարահանվել է 2012 թվականի հուլիսին Մայամիում։ Պրեմիերան կայացել է նույն տարվա հոկտեմբերի 7-ին, իսկ հոկտեմբերի 9-ին տեսահոլովակի նկարահանման ընթացքի տեսանյութը տեղադրվել է Թրեյ Սոնգզի ՅուԹուբի էջում։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Տոլչենիկովո (գյուղ, Պուտիվիլի շրջան)

Տոլչենիկովո (ուկրաիներեն՝ Товченикове), գյուղ Ուկրաինայի Սումիի մարզի Պուտիվիլի շրջանում։
2001 թվականի տվյալներով Տոլչենիկովո գյուղում բնակվում էր 6 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստյոպա Սաֆարյան

Ստյոպա Սերյոժայի Սաֆարյան, (հոկտեմբերի 7, 1973(1973-10-07), Ոսկեվան, Նոյեմբերյանի շրջան, Հայկական ԽՍՀ, ԽՍՀՄ), ՀՀ քաղաքական գործիչ, 4-րդ գումարման ՀՀ ԱԺ պատգամավոր, անկուսակցական։


== Կրթություն ==
1995 թ. ավարտել է Երևանի պետական համալսարանի երկրաբանական ֆակուլտետը, 1997 թ.` ՀՀ կառավարման դպրոցի (այժմ ՀՀ Պետական կառավարման ակադեմիա) պետական կառավարում և տեղական ինքնակառավարում ֆակուլտետը, 1999 թ.` Երևանի պետական համալսարանի երկրաբանական ֆակուլտետի ասպիրանտուրան։ Երկրաբան-երկրաֆիզիկոս, պետական ծառայող։


== Աշխատանքային գործունեությունը ==
1993-1994 թթ. աշխատել է ՀՀ կառավարությանն առընթեր սեյսմիկ պաշտպանության ազգային ծառայությունում՝ որպես հերթապահ սեյսմոլոգ, 1995-2000 թթ.` դինամիկ երկրաֆիզիկայի բաժնի մասնագետ, սեկտորի վարիչ, ապա բաժնի վարիչ, 1998-2002 թթ.` ՀՀ կառավարման ակադեմիայում «Պետական կառավարման և տեղական ինքնակառավարման քաղաքական հիմունքներ», «Պետական կառավարման և տեղական ինքնակառավարման իրավական հիմունքներ» կրթաբլոկների ղեկավարի տեղակալ և ասիստենտ, 2002-2004 թթ.` Ռազմավարական և ազգային հետազոտությունների հայկական կենտրոնի իրավական և քաղաքական հարցերով փորձագետ, 2004-2005 թթ.` հետազոտությունների համակարգող, 2005-2007 թթ.` հետազոտությունների ղեկավար։
Ավելի քան 50 գիտական հրապարակախոսական հոդվածների, վերլուծությունների, 3 մենագրությունների հեղինակ է և 4 ժողովածուների համահեղինակ։


== Քաղաքական գործունեությունը ==
2007 թ. մայիսի 12-ին Ազգային ժողովի պատգամավոր է ընտրվել համամասնական ընտրակարգով «Ժառանգություն» կուսակցությունից։ 2007 թ. հունիսի 7-ից 2009 թ. փետրվարի 4-ը՝ «Ժառանգություն» խմբակցության քարտուղար։ 2009 թ. սեպտեմբերի 9-ից 2012 թ. մայիսի 31-ը՝ «Ժառանգություն» խմբակցության ղեկավար։ 2012 թ. հունիսի 2-ին ընտրվել է «Ժառանգություն» կուսակցության վարչության գլխավոր քարտուղար։
2014 թ․ դուրս է եկել «Ժառանգություն» կուսակցությունից։
Ամուսնացած է։ Ունի մեկ երեխա ։
Քոնարդ Բեյն

Քոնարդ Բեյն (անգլ.՝ Conrad Stafford Bain, փետրվարի 4, 1923(1923-02-04), Lethbridge, Ալբերտա, Կանադա - հունվարի 14, 2013(2013-01-14), Լիվերմոր, Ալամեդա շրջան, Կալիֆոռնիա, ԱՄՆ), կանադա-ամերիկացի դերասան, կատակերգու, հայտնի է Ֆիլիպ Դրամոնդի դերերով «Diff'rent Strokes» սիթքոմում և բժիշկ Արթուր Հարմոնի դերով՝ «Maude» սիթքոմում։


== Կենսագրություն ==
Քոնարդ Բեյնը ծնվել է Կանադայի Ալբերտա նահանգի Լիթբրիջե քաղաքում, Ջին Ագնեսի և մեծածախ վաճառող Սթաֆորդ Հարիսոն Բեյնի ընտանիքում։ Սովորել է Բանֆ քաղաքի արվեստի և ստեղծագործության կենտրոնում, որից հետո ծառայության է անցել կանադական բանակում և մասնակցել Երկրորդ համաշխարհային պատերազմին։ Հետագայում սովորել է Նյու Յորքի Դրամատիկական արվեստի ամերիկյան ակադեմիայում, որն ավարտել է 1948 թվականին։ Նրա դասընկերներից է եղել կատակերգու Դոնալդ Ջեյ Ռիքլսը։ Բեյնը 1946 թվականին դարձավ Միացյալ Նահանգների քաղաքացի։
Բեյնն իր դեբյուտը Նյու Յորքի բեմերում կատարել է 1956 թվականին «Սառցե մարդը գալիս է» պիեսում։ Նույն թվականին նա հայտնվել է Լեոնարդ Բերնսթայնի «Կանդիդ» օպերետում, որի պրեմիերան տեղի ունեցավ Բրոդվելի թատրոնում։ 1958 թվականին նա խաղացել է Ուիլյամ Շեքսպիրի երեք պիեսներում, որոնք բեմադրվել են Շեքսպիրյան փառատոնի շրջանակներում
Մինչև 1970-ական թվականների սկիզբը Բեյնը հանդես է եկել բեմում՝ թատերական ընկերություններում։ Նրա թատերական կարիերան ներառում է ավելի քան քսան բեմադրություն՝ Օֆֆ-Բրոդվեյի և Բրոդվեյի թատրոններում։
Բեյնն իր կարիերայի ընթացքում ունեցել է մոտ քսան դեր ֆիլմերում։ Նրա հեռուստատեսային կարիերան սկսվել է 1952 թվականին։ 1987 թվականին նա խաղացել է Միացյալ Նահանգների նախագահի աշխատակազմի ղեկավարի դերը «Պարոն նախագահ» ֆիլմում։
Բեյնը մահացել է բնական մահով, 2013 թվականի հունվարի 14-ին Կալիֆորնիայի Լիվերմոր քաղաքում գտնվող իր տանը։


== Ծանոթագրություններ ==


== Արտաքին հղումներ ==
«"Diff'rent Strokes" папа Конрад Бейн умирает в возрасте 89 лет, со-звездой Тодд Бриджес называет его "отцом"»։ Fox News։ Արխիվացված է օրիգինալից 2013-02-05-ին։ Վերցված է 2013-01-16 Conrad Bain
Գուլիբաղդադ

Գուլիբաղդադ, լեռ Հայկական լեռնաշխարհում, Անտիպոնտական լեռնահամակարգում, Թորթոմի շրջանում։


== Ծանոթագրություններ ==
(3483) Սվետլով

(3483) Սվետլով (անգլ.՝ Svetlov), աստերոիդ աստերոիդների գոտի ներքին մասում։ Հայտնաբերվել է 1976 թվականի դեկտեմբերի 16-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 1,932725 ա. մ., առավելագույնը մոտենում է 1,6917 ա. մ. հեռավորության վրա և հեռանում 2,1738 ա. մ.։ Արեգակի շուրջ մեկ ամբողջական պտույտ է կատարում 981,42 երկրային օրվա ընթացքում, իր ուղեծրով շարժվելով միջինում 0,366816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,61° անկյուն։
Սվետլով աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3483) Սվետլով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ասեմինի

Ասեմինի (իտալերեն՝ Assemini), քաղաք Իտալիայում, գտնվում է Սարդինիա մարզի Կալիարի գավառում։ Բնակչությունը 25343(2004 թվականի տվյալներով), բնակչության խտությունը 204 մարդ/կմ²։ Զբաղեցնում է 117,5 կմ² տարածք։ Փոստային ինդեքս՝ 09032։ Հեռախոսային կոդ՝ 00070։
Բնակչության հովանավոր համարվում է Սուրբ Պետրոսը։ Ամեն տարի տոնը նշվում է ապրիլի 7-ին։


== Արտաքին հղումներ ==
Բնակչության գլխավոր կայք (իտալ.)


== Ծանոթագրություններ ==
Մունդոլսայմ

Մունդոլսայմ (ֆր.՝ Mundolsheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 5122 մարդ, բնակչության խտությունը` 1219.52 մարդ/կմ²։ Բնակավայրը զբաղեցնում է 4.2 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 8 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 3338 աշխատունակ (15-64 տարեկան)  բնակիչ, որոնցից ակտիվ էին 2470-ը, իսկ ոչ ակտիվները` 868։ Ակտիվության ցուցանիշը կազմում է 74,0 %։ 2470 աշխատունակ մարդկանցից աշխատել է 2283 անձ (1129 տղամարդ և 1154 կին)։ Գործազուրկ են եղել 187 անձ (96 տղամարդ և 91 կին)։ 868 անաշխատունակներից 322-ը եղել են աշակերտներ կամ ուսանողներ, 362-ը` թոշակառուներ, իսկ 184-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Այն-Էլ-Ջարաբ

Այն-Էլ-Ջարաբ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Օկտյաբրսկի շրջան (Ամուրի մարզ)

Անվան այլ կիրառումների համար տե՛ս՝ Օկտյաբրսկի շրջան (այլ կիրառումներ)Օկտյաբրսկի շրջան (ռուս.՝ Октябрьский район), մունիցիպալ շրջան Ռուսաստանի Դաշնության Ամուրի մարզում։
Ստեղծվել է 1935 թվականին։ Վարչական կենտրոնը՝ Եկատերինոսլավկա։


== Աշխարհագրություն ==
Շրջանի տարածքի մակերեսը կազմում է 3400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 23094 մարդ։ Բնակչության խտությունը կազմում էր 6,79 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ակադեմիական երաժշտություն

Ակադեմիական երաժշտություն (դասական երաժշտություն, ծանրակշիռ երաժշտություն,  աշխարհիկ պրոֆեսիոնալ երաժշտություն),  երաժշտություն, որը հիմնականում կապված է XVII-XIX դարերում Եվրոպայում ձևավորված երաժշտական ​​ժանրերի և ձևերի (օպերա, սիմֆոնիա, սոնատ և այլն), մեղեդիական և հարմոնիկ սկզբունքների և գործիքային կազմի հետ։
20-րդ դարի ժամանակակից կոմպոզիտորները (օրինակ՝ Ջոն Քեյջի կամ Կառլհայնց Շտոքհաուզենի) և հատկապես ավանգարդիստական շարժումները  որոշ դեպքերում հակասում էին ակադեմիական երաժշտության ավանդույթներին, սա հենց հակադրությունն է (ծայրաստիճան լարված երկխոսություն)։ Իսկ ժամանակակից երաժշտության մյուս տեսակները՝ էստրադայից մինչև ջազ, ռոք եվրոպական դասական ակադեմիական երաժշտության ​​ավանդույթների հետ գրեթե կապված չեն։
Այնուամենայնիվ, 20-րդ դարի ամբողջ ընթացքում ձեռնարկվել են ակադեմիական երաժշտության և տարբեր այլ ավանդույթների խաչաձևման որոշակի փորձեր։ Ջորջ Գերշվինի ստեղծած դասականի և ջազի հիբրիդից մինչև սիմֆոնիկ նվագախմբի ուղեկցությամբ ձայնագրություններ (սիմֆո-ջազ), ռոք երաժշտության մեջ սիմֆոնիկ նվագախմբի օգտագործում (սիմֆո-ռոք, սիմֆո-մետալ, սիմֆո-բլեք-մետալ և այլն) կամ դասական երաժշտության այլ փոխառություններ, որոնք կատարվել են մի շարք ռոք խմբերի կողմից։
Բառի ավելի լայն իմաստով, ակադեմիական երաժշտությունը կարելի է համարել այն երաժշտությունը, որը գրվում, կատարվում և ուսումնասիրվում է ակադեմիական երաժշտական ​​կրթություն ունեցող երաժիշտների շրջանում, որը հասունացել է 20-րդ դարում դասական երաժշտական ​​ավանդույթներից, բայց զգալիորեն շեղվել է դրանցից՝ երաժշտական ​​նյութի կազմակերպման ռացիոնալ սկզբունքների ուղղությամբ։


== Ակադեմիական երաժշտության պատմությունը ==


== Տես նաև ==
Հայկական երաժշտություն


== Ծանոթագրություններ ==


== Գրականություն ==
Казанцева Л. П. Академическое музыкальное искусство в современной отечественной культуре // Фундаментальные исследования, № 8 (часть 6), 2013 год
Крылова А. В. Проектная деятельность в сфере академического музыкального искусства (Music Scholarship/Problemy Muzykal’noi Nauki) 10.1 (2012).
Лопатина Е. И. К проблеме встречного движения массовой культуры и академической музыки в условиях современности Текст научной статьи по специальности «Искусствоведение» // Вестник Томского государственного университета. Культурология и искусствоведение — 2011.
Трифонова И. А. Академическое вокальное искусство как социокультурный феномен. Diss. — Тюменский гос. ун-т. Тюмень, 2011.
Холопова В. Н. Российская академическая музыка последней трети ХХ — начала ХХI веков (жанры и стили) — М., 2015
Холопова В. Н. Музыка Европы // Журнал «Современная Европа», 2005


== Արտաքին հղումներ ==
Popular Music Takes a Serious Turn
Как работает искусство: современная академическая музыка
Պորտու Էսպերիդիան

Պորտու Էսպերիդիան (պորտ.՝ Porto Esperidião), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։
Համայնքի սահմաններում է գտնվում 1997 թվականին հիմնված Սեռա դի Սանտա Բարբարա ազգային պարկի ընդհանուր տարածքի 27 տոկոսը։ Գտնվում է Մատու Գրոսու նահանգի հյուսիսարևելյան մարզում։ Բնակչությունը կազմում է 11 038 մարդ՝ 2006 թվականի տվյալներով։ Գրավում է 5 815,306 կմ2 տարածք։ Բնակչության խտությունը կազմում է՝ 1,9 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 73.508.338,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 6.961,02 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,695 (տվյալները ՄԱԿ-ի զարգացման ծրագրի)։


== Ծանոթագրություններ ==
Լեո Տաքսիլ

Լեո Տաքսիլ (իրական անունը՝ Գաբրիել-Անտուան-Ժոգան-Պաժես, մարտի 21, 1854(1854-03-21), Մարսել - մարտի 31, 1907(1907-03-31), Սո), ֆրանսիացի գրող։
Լեո Տաքսիլը ուրույն դեմք էր կաթոլիկ եկեղեցու արատները բացահայտող գրողների շարքում։ Մանկության և պատանեկության տարիներին նա դաստիարակվել է կաթոլիկ քոլեջում։ Տաքսիլը շատ արագ նկատել և քննադատել է եկեղեցականների սուտը, երկերեսանիությունը, կեղծավորությունը և մանավանդ շահամոլությունը։ Տաքսիլի քննադատությունը այնքան սուր էր, որ Հռոմի պապը նրան ենթարկեց բանադրանքի։
1884 թվականին Հռոմի պապ Լևոն Տասներեքերորդը հրապարակեց մի հոդված «Մարդկային ցեղը» անունով, որտեղ անհավատության դեմ պայքարելու վճռական կոչ էր անում և ազատամտությունը համարում սատանայի ձեռքի գործ։ Մեծ եղա հոգևորականների զարմանքը, երբ նրանք իմացան, որ այդ հոդվածը ազդել է նույնիսկ Տաքսիլի վրա։ Տաքսիլը Հռոմի պապին ծնկաչոք խնդրեց ետ ընդունել իրեն եկեղեցի։ Այդ պահից սկսած նա նորովի սկսեց ուսումնասիրել եկեղեցին։ Եվ ահա 1897 թվականին նա հայտարարեց, որ 12 տարի շարունակ ուսումնասիրել է եկեղեցու ներքին կյանքը, պարզել նրա զազրելի էությունը։ Այդ հայտարարությունից հետո նա ընդմիշտ հեռացավ եկեղեցուց և իր գրչով սկսեց պայքարել նրա դեմ։


== Տես նաև ==
Զվարճալի Աստվածաշունչ


== Աղբյուրներ ==
Ռուբինա Նազարյան «Հետաքրքիր պատմություններ նշանավոր մարդկանց մասին»


== Ծանոթագրություններ ==
Սև հրեշտակներ (ֆիլմ)

«Սև հրեշտակներ» (բուլղար․՝ Че́рните а́нгели), Միտկա Գրիբչյովայի «Հանուն ժողովրդի» գրքի հիման վրա ռեժիսոր Վյալո Ռադևի նկարահանած ֆիլմը։ 1970 թվականին Կառլովի Վարիի 17-րդ կինոփառատոնի ժամանակ ֆիլմն արժանացել է «Գլխավոր մրցանակի»։


== Սյուժե ==
Ֆիլմը պատմում է Բուլղարիայի կոմունիստական կուսակցության մարտնչող խմբի անօրինական գործունեությունների մասին, որոնք ղեկավարում էր 30-ամյա բուլղարացի կոմունիստ Սլավչո Բոնչովան։
1942 թվականի սեպտեմբերի 19-ին Ռադոմիրի մարտնչող խումբը հրկիզում է Սոֆիայի կաշվե բաճկոնների գործարանի վերակուների պահեստը, որի արտադրանքը նախատեսված էր Բուլղարիայում արևելյան ճակատի զինված ուժերի համար։
Ըստ ֆիլմի խումբը վերացրել է գեներալ Հրստո Լուկովին և հիտլերյան ռեժիմի մի շարք այլ աշխատակիցների ու աջակիցների։
Մարտնչող խմբի 14 անդամներից զինված գործողությունների ընթացքում զոհվել կամ գերեվարվել, մահվան են դատապարտվել Միկո Պապոն, Վիոլետա Յակովան և ևս 5 մարդ։ Ռադիոինժեներ Կուլչո Յանակիևայի դեմ մահափորձի մեղսակցության համար անչափահաս Դոնկա Գանչևան դատապարտվել է ցմահ ազատազրկման։


== Դերեր ==
Ստեֆան Դանիլով
Դորոտեա Տոնչևա
Վիոլետա Գինդևա
Իոսիֆ Սուրչաձիև
Դոբրինկա Ստանկովա
Մարին Մլադենով
Անդրեյ Չապրազով
Սվետոզար Նեդելչև
Սլավչո Միտև
Վելյո Գորանով


== Արտաքին հղումներ ==
Սև հրեշտակներ(անգլ.) ֆիլմը Internet Movie Database կայքում
«Черните ангели» на сайте BGMOVIES.
Դարբնանց

Դարբնանց, Darbnanc՝ հնավայր ՀՍՍՀ Թումանյանի շրջանում, լորուտ գյուղի մոտ, Դարբնանց գոմեր ձմեռանոցի շրջակայքում։ Կան դամբարաններ։


== Ծանոթագրություններ ==
(7513) 1985 RU2

(7513) 1985 RU2, աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 5-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,239396 ա. մ., առավելագույնը մոտենում է 1,8838 ա. մ. հեռավորության վրա և հեռանում 2,595 ա. մ.։ Արեգակի շուրջ մեկ ամբողջական պտույտ է կատարում 1224,04 երկրային օրվա ընթացքում, իր ուղեծրով շարժվելով միջինում 0,294109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7513) 1985 RU2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4908) Վարդ

(4908) Վարդ (անգլ.՝ Ward), աստերոիդ աստերոիդների հիմնական գոտում։ Հայտնաբերվել է 1933 թվականի սեպտեմբերի 17-ին Ֆերնանդ Ռիգոյի կողմից Ուքլում։
Միջին հեռավորությունը Արեգակից կազմում է 2,188342 ա. մ., առավելագույնը մոտենում է 1,6767 ա. մ. հեռավորության վրա և հեռանում 2,6999 ա. մ.։ Արեգակի շուրջ մեկ ամբողջական պտույտ է կատարում 1182,42 երկրային օրվա ընթացքում, իր ուղեծրով շարժվելով միջինում 0,304461 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,57° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4908) Վարդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դաշտակ (Բարվառի գավառ)

Անվան այլ կիրառումների համար տե՛ս՝ Դաշտակ (այլ կիրառումներ)Դաշտակ, գյուղ Արևմտյան Հայաստանում, Բիթլիսի վիլայեթի Բարվարի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Տարրական մաթեմատիկա

Տարրական մաթեմատիկա, ոչ լիովին որոշված հասկացություն, որով սովորաբար անվանում են մինչև XX դ․ կեսերը միջնակարգ հանրակրթական դպրոցում դասավանդվող մաթեմատիկան՝ թվաբանությունը, տարրական հանրահաշիվը, տարրական երկրաչափությունը և եռանկյունաչափությունը։ Տարրական մաթեմատիկան ուսումնասիրում է մաթեմատիկական այնպիսի հասկացություններ ու մեթոդներ, որոնք ստեղծվել են հնագույն ժամանակներից մինչև XVII դ․ և, բացառությամբ առանձին դեպքերի, վերաբերում են հաստատուն մեծություններին ու երկրաչափական ձևերին ու նրանց միջև գոյություն ունեցող կայուն հարաբերություններին։ Այս առումով այն անվանում են նաև հաստատուն մեծությունների մաթեմատիկա, ճիշտ է, տարրական մաթեմատիկայում դեռևս վաղ ժամանակներից դիտարկվել են նաև կոնկրետորեն որոշվող փոփոխականներ ու ֆունկցիաներ (օրինակ, եռանկյունաչափական ֆունկցիաները), ինչպես նաև ըստ էության հաջորդականության սահմանի հասկացությանը հանգող կոնկրետ դեպքեր (օրինակ, շրջանագծի երկարության որոշումը ներգծյալ և արտագծյալ կանոնավոր բազմանկյունների պարագծերի հաջորդականությունների միջոցով), սակայն փոփոխականի, ֆունկցիայի, սահմանի, գծի, մակերևույթի, բազմության ընդհանուր՝ վերակված հասկացությունները, որոնք ստեղծվել ու զարգացվել են XVII դ․ հետո, դուրս են գալիս տարրական մաթեմատիկայի շրջանակներից։ Դրանք բարձրագույն մաթեմատիկայի ուսումնասիրման հիմնական առարկան են։ ժամանակի ընթացքում, առանձնապես վերջին տասնամյակներին, դպրոցում դասավանդվող մաթեմատիկա են ներթափանցել մաթեմատիկական անալիզի և բազմությունների տեսության որոշ հասկացություններ, որի հետևանքով ավելի է դժվարանում տարրական մաթեմատիկայի և բարձրագույն մաթեմատիկայի սահմանազատումը։ Այնուամենայնիվ, տարրական մաթեմատիկայի հասկացություններն ու մեթոդները, որոնք շարունակում են զարգանալ ու նոր կիրառություններ գտնել, էապես տարբեր են մաթեմատիկայի անալիզի, բազմությունների տեսության, ժամանակակից հանրահաշվի՝ առավելագույն չափով ընդհանրացված և վերացարկված հասկացություններից ու մեթոդներից։
Դոնի Ժաբար (համայնք)

Անվան այլ կիրառումների համար տե՛ս՝ Դոնի Ժաբար (այլ կիրառումներ)Դոնի Ժաբար համայնք (սերբ.՝ Општина Доњи Жабар), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևելյան հատվածում։ Վարչական կենտրոնը համարվում է Դոնի Ժաբար գյուղը։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 4043 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 6 բնակավայրեր, որոնց թվում է Դոնի Ժաբար գյուղը։


== Ծանոթագրություններ ==
Չիտադուկալե

Չիտադուկալե (իտալերեն՝ Cittaducale), կոմունա Իտալիայում, գտնվում է Լացիո շրջանում՝ Ռիետի պրովինցիայում։
Բնակչությունը կազմում է 6799 մարդ (2004), բնակչության խտությունը կազմում է 92 մարդ/կմ²։ Տարածքը կազմում է 70 Կմ²։ Փոստային ինդեքս՝ 02015 Հեռախոսային կոդ՝ 0746։


== Արտաքին հղումներ ==
Պաշտոնական էջ Archived 2004-09-05 at Archive.is
Սոմատոգրաֆիա

Սոմատոգրաֆիա (հունարեն՝ soma - մարմին և հունարեն՝ grapho - գրում եմ), տարբեր դիրքերում և կեցվածքներում, մարդու կողմից աշխատանքային գործառույթների կատարման և տարբեր տեխնիկայի ու սարքավորումների հետ մանիպուլյացիաների ժամանակ մարդու մարմնի սխեմատիկ պատկերման կիրառական մեթոդների ամբողջությունը։


== Նկարագրություն ==
Սոմատոգրաֆիայի հիմնական գործնական խնդիրը դիզայներներին և կոնստրուկտորներին մարդկային կազմվածքի մասին այն տեղեկության հաղորդումն է, որն անհրաժեշտ է աշխատավայրի նախագծման, դրա ձևի, կառուցվածքի և չափերի որոշման համար։ Այս տեղեկատվությունը առանցքային բնույթ ունի աշխատավայրի կազմակերպման, աշխատավայրի օպտիմալացման, աշխատանքային գործունեության անվտանգության ապահովման, տեխնիկայի սպասարկման հարմարավետության և նրա շահագործման հարմարավետության համար։
Սոմատոգրաֆիան հենվում է մարդու անատոմիայի և մարդաչափության վրա։ Դրանց հիման վրա այն ստեղծում է ուրվագծային պատկերների համակարգեր, որոնք նեկայացնում են մարդու կմախքի ընդհանուր դիրքը երեք չափումներով՝ այն հանգեցնելեվ այսպես կոչված տեխնիկական կանոնի։ Նման սխեմայի արդյունքը պարզեցված տեսք ունի, սակայն այն պետք է համապատասխանի անատոմիայի բոլոր սկզբունքներին։ Որպես կանոն, սոմատոգրաֆիական պատկերների կառուցման ժամանակ աշխատավայրի գծագրում կառուցվում է մարդու պատկերը մեկ կամ մի քանի բնորոշ դիրքով։ Բացի այդ, գծագիրը կարող է համալրվել մարդկային վերջույթների հասանելիության գոտիների չափումներով և աչքերի համար տեսնելության անկյուններով։ Սովորաբար, այս դեպքում օգտագործվում են 1։5 կամ 1։10 մասշտաբները։
Սոմատոգրաֆիան ակնառու հիմք է ստեղծում իր աշխատավայրում իր ծառայողական պարտականությունները կատարող մարդու պահանջմունքների և գործառույթների գիտական վերլուծության համար։ Աշխատավայրի սոմատոգրաֆիական սխեմային նայելով՝ դժվար չէ հիմնավորված կերպով ընտրել դրա դասավորությունը և չափերը, որոշել կառավարման մարմինների և տեղեկատվության ցուցադրման միջոցների տարածական դիրքը, ինչպես նաև՝ օգտատիրոջ օպտիմալ կեցվածքը։


== Ծանոթագրություններ ==


== Աղբյուրներ ==
Б. Душков Б., А. Королев, Б. Смирнов. Энциклопедический словарь: Психология труда, управления, инженерная психология и эргономика. — М. : «Академический проект, Деловая книга», 2005. — 848 с.
Т. Иоганек и др. Техническая эстетика и культура изделий машиностроения / О. А. Сидоров. — М. : «Машиностроение», 1969.
Բեռուեկո (քաղաք)

Բեռուեկո (իսպ.՝ Berrueco), քաղաք և համայնք Իսպանիայում, մտնում է Սարագոսա պրովինցիայի կազմում (Արագոն)։
Համայնքը գտնվում է Կամպո-դե-Դարոկա գավառի կազմում։ Տարածքը՝ 19,48 կմ2։ Բնակչությունը՝ 43 մարդ (ըստ 2010 թվականի մարդահամարի)։
(6262) Ջավիդ

(6262) Ջավիդ (անգլ.՝ Javid), աստերոիդ աստերոիդների հիմնական գոտում։ Հայտնաբերվել է 1978 թվականի սեպտեմբերի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,90641 ա. մ., առավելագույնը մոտենում է 2,6885 ա. մ. հեռավորության վրա և հեռանում 3,1244 ա. մ.։ Արեգակի շուրջ մեկ ամբողջական պտույտ է կատարում 1809,81 երկրային օրվա ընթացքում, իր ուղեծրով շարժվելով միջինում 0,198916 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6262) Ջավիդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շահ Ջահան

Շահ Ջահան (ուրդու՝ شاه ‌جهان, հունվարի 15, 1592(1592-01-15) կամ 1592, Lahore Fort, Լահոր - հունվարի 22, 1666(1666-01-22) կամ 1666, Ագրայի ամրոց, Ագրա, Մեծ Մողոլների կայսրություն), Մեծ մողոլների կայսրության տիրակալ 1627-1658 թվականներին։ 1616 թվականին Դեկանում տարել է մի շարք հաղթանակներ (որի համար էլ ստացել է «Շահ Ջահան» («աշխարհի տիրակալ») տիտղոսը։ 1622-1625 թվականներին ապստամբել է հոր՝ Ջահանգիրի դեմ, բայց պարտվել է, ապա ներում ստացել։ Նրա օրոք կառուցվել են Թաջ Մահալը, «Կարմիր ամրոցը», «Տաճարային մզկիթը» (Դելիում) են։
Չնայած կայսրության արտաքին փայլին, Շահ Ջահանի օրոք սկսվել է նրա անկումը, ուժեղացել է եվրոպական առևտրական ընկերությունների ներթափանցումը Հնդկաստան։ 1658 թվականին Շահ Ջահանի մահվան կեղծ լուրը առաջացրել է երկպառակտչական պայքար նրա որդիների միջև, հաղթել է Աուրենգզեբը, իսկ Շահ Ջահան բանտարկվել է իր հարկաբաժնում մինչև մահը։


== Ծանոթագրություններ ==
Յանիս Վարուֆակիս

Յանիս Վարուֆակիս (հուն․՝ Γιάνης Βαρουφάκης; 24 մարտի 1961, Աթենք, Հունաստան), հույն պետական գործիչ, Հունաստանի Հանրապետության նախկին ֆինանսների նախարարը՝ Սիրիզա կուսակցությունից։ Եղել է Հունաստանի վարչապետ Ալեքսիս Ցիպրասի խորհրդատուն։ Աթենքի և Տեխասի համալսարանի տնտեսագիտության պրոֆեսոր։ Հունական և եվրոպական ճգնաժամի հայտնի փորձագետ, բազմաթիվ գրքերի հեղինակ, այդ թվում նաև հանրահայտ «The Global Minotaur» գրքի հեղինակը։ Հունական շուկայում վիրտուալ խաղերի խորհրդատու։


== Կենսագրություն ==
Յանիս Վարուֆակիսը ծնվել է 1961 թվականին Հունաստանի մայրաքաղաք Աթենքում։ 1976 թվականին` 15 տարեկան հասակում ընդունվել է Աթենքի համալսարան, սակայն 2 տարի անց ընտանիքով տեղափոխվում է Մեծ Բրիտանիա` բարձրագույն կրթություն ստանալու նպատակով։ Էսեքսի համալսարանում ուսումնասիրել է ֆիզիկա, քիմիա, հետագայում նաև տնտեսագիտություն և հասարակագիտություն։ Ավարտելուց հետո ընդունվել է Բիրմինգհեի համալսարան և երկու տարի անց ստացել է մաթեմատիկայի մագիստրոսի աստիճան։
1988 թվականից 2000 թվականներին ապրել է Ավստրալիայի խոշորագույն քաղաքներից Սիդնեյում։ 2000 թվականին վերադարձավ Հունաստան՝ դասավանդելու Աթենքի համալսարանում։ Դասավանդել է Տեխասի համալսարանում։ 2006 թվականին աշխատել է որպես տնտեսագիտության ակադեմիայի Ջորջ Պապանդրեուի խորհրդատու։ Նա հրապարակել է բազմաթիվ աշխատություններ։


== Ծանոթագրություններ ==


== Արտաքին հղումներ ==
Յանիս Վարուֆակիսի բլոգը Archived 2015-07-09 at the Wayback Machine.
Վեզիր Քյոփրյու

Վեզիր Քյոփրյու, ավան (քաղաք) Արևմտյան Հայաստանում, Սեբաստիայի վիլայեթի Վեզիր Քյոփրյուի գավառակում։ Գտնվում էր Մարզվան քաղաքից 25-28 կմ հյուսիս, Ալիս գետի ստորին հոսանքի աջակողմյան վտակներից մեկի ափին։ Հանդիսանում էր գավառակի կամ գյուղախմբի կենտրոն։


== Պատմություն ==
Ըստ ուսումնասիրողների քաղաքը համապատասխանում է հին Պոլեմոնյան Պոնտոսի Նեսկլավդիոպոլիս քաղաքին։ Քաղաքի հայ բնակիչները կոտորվել և կողոպտվել են 1895 թվականի ջարդերի ժամանակ։ Բնակավայրի հայերը կոտորվել կամ արտաքսվել են 1915 թվականի Մեծ եղեռնի ժամանակ։


== Բնակչություն ==
XIX դարի կեսերին ուներ 1280, իսկ XX դարի սկզբին 4880 (600 տուն) հայ , ինչպես նաև թուրք և հույն բնակիչ։


== Տնտեսություն ==
Բնակչության հիմնական զբաղմունքը հացահատիկի մշակություն, անասնապահություն ու այգեգործությունն էր։ Հայերը և հույները նաև զբաղվում էին արհեստներով և առևտրով։


== Պատմամշակութային կառույցներ ==
Վեզիր Քյոփրյուն ուներ Ս. Գևորգ անունով եկեղեցի։


== Կրթություն ==
Ս. Գևորգ եկեղեցուն կից գործում էր Սահակյան վարժարանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սամաուալ իբն Ադիյա

Սամաուալ իբն Ադիյա (արաբ․՝ السموأل بن عادياء‎‎‎), Նախաիսլամական Արաբիայի ամենահայտնի բանաստեղծներից։ Ապրել է 6-րդ դարի առաջին կիսում։ Դավանել է հուդայականություն։
Գեոլոգորազվեդկա (գյուղ, Աբզելիլովսկի շրջան)

Գեոլոգորազվեդկա (ռուս.՝ Геологоразведка, բաշկիրերեն՝ Геологоразведка), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։
Բնակչությունը 2009 թվականին գրանցված տվյալներով կազմում էր 348 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլթի

Էլթի, լեռ Ադրբեջանի Նախիջևանի ԻՀ Օրդուբադի շրջանում, Զանգեզուրի լեռների հարավային կողմում։ Օրդուբադ քաղաքից 22-23 կմ հյուսիս-արևմուտք՝ Գիլանչայ գետի միջին հոսանքում, նրա ձախ կողմում։


== Ծանոթագրություններ ==
CCL1

Քեմոկինային լիգանդ 1 (CC1), փոքր գլիկոպրոտեին, որը սինթեզվում են բորբոքային քեմոկինների ընտանիքին պատկանող T բջիջների կողմից։ CCL1ը գրավում է մոնոցիտներին, բնական քիլլեր բջիջներին, ոչ ակտիվ B լիմֆոցիտներին և դենդրիտային բջիջներին՝ փոխազդելով այդ բջիջների թաղանթի CCR8 քեմոկինային ռեցեպտորի հետ։ Այս քեմոկինը գաղտնագրվում է մարդու 17-րդ քրոմոսոմի CC քեմոկինի մեծ կլաստերի կողմից։


== Ծանոթագրություններ ==
Melisses

Melisses (հուն․՝ Μέλισσες), հունական փոփ ռոք խումբ։


== Անվան ծագումնաբանություն ==
MELISSES անունն առաջացել է պատահական իրադարձությունից․ «Մենք բոլորս Թիսիոյում խմբի անդամներ էինք և ռակոմելա էինք խմում։ Ինչ-որ պահի անցնում է մի տղա և գոռում «Ահա ամենալավ մեղրը, ամենալավ մեղուներից»։ «Մեզնից մեկը խայթեց հարձակումը և սեղանին գցեց Melisses խումբը դուրս բերելու գաղափարը»,- հարցազրույցում ասել է Խրիստոս Մաստորասը։ Հունարենից թարգմանաբար Μέλισσες (Մելիսես) նշանակում է մեղուներ։


== Պատմություն ==
Melisses-ը հիմնադրվել է 2008 թվականի մայիսին։ 2010 թվականին Melisses-ը մասնակցել է Եվրատեսիլ երգի մրցույթի Հունաստանի ազգային ընտրությանը։ Կարճ ժամանակ անց թողարկվել է խմբի առաջին ալբոմը՝ «Mystiko»-ն, և խումբը հաղթել է Mad Video Music Awards-ում՝ որպես «Լավագույն նոր կատարող»։
2011 թվականի սեպտեմբերին թողարկվել է երկրորդ «Άκου» («Lսում եմ») ալբոմը, որն ընդգրկում էր 11 նոր երգ, այդ թվում՝ Իվի Ադամուի ամառային հիթը «Κράτα τα μάτια σου κλειστά» («Պահպանիր քո աչքերը փակ»)։ Ալբոմը մեծ հաջողություն է ունեցել և արագ դարձել է ոսկե։ 2012 թվականի սկզբին Melisses-ը ձայնագրել է նոր սինգլ «O, τι Άφηνες Μισό» («Այն, ինչ կիսատ թողեցիր»)։ Ռեժիսոր Ալեքս Կոնստանտինիդիսը տեսահոլովակ է նկարահանել այս երգի համար։
2012 թվականի մայիսին խումբը առաջադրվել է Mad Video Music Awards 2012 մրցանակաբաշխության հինգ անվանակարգերում, մասնավորապես՝ «Լավագույն ռոք տեսահոլովակ», «Լավագույն խումբ», «Տարվա արտիստ», «Համագործակցություն» («Κράτα μάτια σου κλειστά» Իվի Ադամի հետ), Mad radio 106.2 տարվա թրեքը։ Ի վերջո խումբը մրցանակ է ստացել «Լավագույն ռոք տեսահոլովակ» անվանակարգում՝ «Σαν Σκιά» («Ստվերի նման») երգի համար։
2012 թվականի հունիսի 5-ին տեղի է ունեցել «Πίκι Πίκι!» («Պիկի Պիկի!») երգի տեսահոլովակի նկարահանումը՝ «Άκου» ալբոմից։ Ռեժիսոր Ալեքս Կոնստանտինիդիսի կողմից, տեսահոլովակը նկարահանվել է բազմաթիվ հատուկ էֆեկտների և հումորի միջոցով։ 2012-2013 թվականների ձմռանը խումբը ելույթ է ունեցել Սակիս Ռուվասի շոուում Diogenis Studio-ի բեմում։


== Կազմ ==
Խրիստոս Մաստորաս՝ վոկալ
Տանոս Լեցաս՝ կիթառ
Կոստաս Մավրոգենիս՝ բաս կիթառ
Պադելիս Կիրամարյիոս՝ ստեղնաշարահար
Յակոբ Սաբսակիս՝ հարվածային գործիքահար


== Խտրանակություն և մրցանակներ ==
AlbumsDigital SinglesՄրցանակներ Mad VMAOfficial IFPI Top200 Airplay Chart by MediaInspector


== Ծանոթագրություններ ==


== Արտաքին հղումներ ==
Խմբի տեղեկատվություն Universal Music Greece կայքից(հուն.)
Melisses սկավառակագրություն Archived 2012-06-25 at the Wayback Machine. на mygreek. fm(անգլ.)
Յոնագո

Յոնագո (ճապ.՝ 米子市 Yonago-shi), քաղաք Ճապոնիայում՝ Տոտորի պրեֆեկտուրայի արևմուտքում։ Սահամանակցում է Ճապոնական ծովի և Նակաումի լճի հետ։ Համարվում է պրեֆեկտուրայի երկրորդ ամենամեծ քաղաքը՝ Տոտորիից հետո։ Տոտորի պրեֆեկտուրայի արևմտյան մասի առևտրական կենտրոնն է։
2017 թվականի հոկտեմբերի 1-ի տվյալների համաձայն՝ քաղաքի բնակչությունը կազմում է 148 720 մարդ, իսկ բնակչության խտությունը՝ 1 100 մարդ/կմ2։ Քաղաքը զբացեցնում է 132,21 կմ2 տարածք։
Այստեղ է գտնվում է «Յոնագոյի արվեստի թանգարան»-ը։ Յոնագոյի մի մասն է համարվում Կայկե Օնսենը, որը համարվում է Ճապոնիայում բազմամարտի ծննդավայրը։


== Ստուգաբանություն ==
Յոնագո բառը ճապոներենում բաղկացած է երկու հիերոգլիֆներից։ Առաջին հիերոգլիֆը (米) նշանակում է «բրինձ», իսկ երկրորդը (子)՝ «երեխա»։


== Պատմություն ==
Յոնագոն, որպես քաղաք, ձևավորվել է 1888 թվականին, սակայն նախկինում այստեղ եղել է բնակավայր։ 1872 թվականին այստեղ կառուցվել է փոստային գրասենյակ, 1877 թվականին՝ բանտ, իսկ դատարանը հիմնադրվել է 1884 թվականին։ Երկաթուղին ստեղծվել է 1902 թվականին։
Ներկայիս քաղաքը վարչականորեն հիմնադրվել է 1927 թվականի ապրիլի 1-ին։ 2005 թվականի մարտի 31-ին քաղաքի մեջ է ներառվել Յոդոե բնակավայրը։


== Տնտեսություն ==
Յոնագոյի աշխատուժի 70 %-ից ավելին աշխատում է սպասարկման ոլորտում։
Յոնագոյում գտնվում է «Oji Paper» ընկերության գործարաններից մեկը։ Քաղաքում է գտնվում նաև հեռուստացույցներ արտադրող «Sharp Yonago» ընկերությունը։


== Տրանսպորտ ==

Յոնագոն համարվում է տարածաշրջանի ճանապարհային և երկաթգծի ուղիների համար կարևոր հանգույց։ Յոնագոյի կայարանը սպասարկում է երեք երկաթուղային գիծ (Սակաի, Հաբուկի և Սանին)։ Քաղաքը ունի նաև նավահանգիստ։ Քաղաքը սպասարկող Միհո Յոնագո օդանավակայանը տեղակայված է հարևան Սակաիմինատո քաղաքում։


== Կլիմա ==
Յոնագոյի կլիման մերձարևադարձային մուսսոնային է։ Բնութագրվում է շոգ ամառներով և զով ձմեռներով։ Տեղումները նկատվում են ողջ տարվա ընթացքում, իսկ առավելագույն քանակի են հասնում հուլիս և սեպտեմբեր ամիսներին։


== Ծանոթագրություններ ==


== Արտաքին հղումներ ==
Յոնագոյի զբոսաշրջային ուղեցույց (Ճապոներեն)
Յոնագոյի պաշտոնական կայք (ճապոներեն)
Ջուղայի քաղաքային բաղնիք

Ջուղայի քաղաքային բաղնիք, պատմամշակութային արժեք ներկայացրած քաղաքային բաղնիք ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն Ջուղա քաղաքում։ Ներկայում ավերված է։


== Տեղադրություն ==
Քաղաքային բաղնիքը գտնվել է Ջուղայի աշխարհահռչակ քաղաքային գերեզմանատան և Արաքս գետի ափամերձ տարածքի շրջակայքում։


== Պատմություն ==
Բաղնիքն ամենայն հավանականությամբ կառուցվել է 16-րդ դարում, քանի որ տարածված ավանդության համաձայն այն վերագրվում է Ջուղայի քաղաքապետ խոջա Խաչիկին։
1875 թվականին կատարած իր ճանապարհորդության ժամանակ հուշարձանը նկարագրել է Քաջբերունին՝ պատկերելով նաև բաղնիքի հորինվածքը։


== Նկարագրություն ==
Քաղաքային բաղնիքը ունեցել է բավականին հետաքրքիր հորինվածք։ Կառուցվել է կրաշաղախով։ Գմբեթավոր բաղնիքի նախասրահը երեք դռնով բացվել է դեպի Արաքս գետը։ Նախասրահը միակ կամարաձև դռնով միացված է եղել կամարակապ շեմին, որի ծայրում եղել են փոքր սենյակներ։ Դրանք հավանաբար ծառայել են հագուստը փոխելու համար։ Շեմից եղել է մուտք դեպի կամարակապ լողարանի մեծ սենյակ, որի գմբեթի վրա եղել են փոքրիկ պատուհաններ։ Լողարանի անկյուններում եղել են փոքրիկ կամարակապ սենյակներ։ Ետևի մասում՝ կամարակապ շինության մեջ, գտնվել է ջրի ամբարը, հնոցը և այլ անհրաժեշտ կառույցներ։


== Ծանոթագրություններ ==
(6739) Տարենդո

(6739) Տարենդո (անգլ.՝ Tarendo), աստերոիդ աստերոիդների գոտու արտաքին մասում։ Հայտնաբերվել է 1993 թվականի մարտի 19-ին UESAC ծրագրի կողմից Լա Սիլյայում։
Միջին հեռավորությունը Արեգակից կազմում է 3,229378 ա. մ., առավելագույնը մոտենում է 2,8398 ա. մ. հեռավորության վրա և հեռանում 3,6189 ա. մ.։ Արեգակի շուրջ մեկ ամբողջական պտույտ է կատարում 2119,71 երկրային օրվա ընթացքում, իր ուղեծրով շարժվելով միջինում 0,169834 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6739) Տարենդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռափայել Պատկանյանի հուշարձան (Վաղարշապատ)

Ռափայել Պատկանյանի հուշարձան, գտնվում է Արմավիրի մարզի Վաղարշապատ քաղաքի կենտրոնում՝ Էջմիածնի Գևորգյան ճեմարանի շենքի գլխավոր ճակատի առջև։ Բրոնզե հուշարձանը տեղադրվել է 1902 թվականի դեկտեմբերի 15-ին։ Ընդգրկված է Վաղարշապատի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Անդրեաս Տեր-Մարուքյան


== Պատմություն ==
Հայ գրող և մտավորական Ռափայել Պատկանյանի բրոնզե կիսանդրին Անդրեաս Տեր-Մարուքյանի՝ 1901 թվականի սեպտեմբերի 23-ին Նոր Նախիջևանում տեղադրված հուշարձանի կրկնությունն էր՝ դրված նոր պատվանդանի վրա։
Հուշարձանի բացումը տեղի է ունեցել մեծ հանդիսավորությամբ։ Հուշարձանը բացվել է Կոմիտասի գլխավորությամբ քառաձայն երգեցիկ խմբի երգից հետո։ Բացումից հետո ճեմարանի դահլիճում տեղի է ունեցել հանդես, որտեղ ճառ է ասել և բանաստեղծություն կարդացել ճեմարանի ուսուցիչ և բանաստեղծ Հովհաննես Հովհաննիսյանը։ Հուշարձանի պատվիրատուն է եղել նախիջևանցի Ավետիք Պողոսյանը։


== Պատկերասրահ ==

		
		


== Ծանոթագրություններ ==
Լոկուտա (գյուղ, Տյուռի շրջան)

Անվան այլ կիրառումների համար տե՛ս՝ ԼոկուտաԼոկուտա (էստ․՝ Lokuta), գյուղ Էստոնիայի Յարվամաա նահանգի Տյուռի շրջանում։
2011 թվականի տվյալներով գյուղում բնակվում էր 178 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մզրեն

Մզրեն, գյուղ Արևմտյան Հայաստանում, Բիթլիսի վիլայեթի Խուլփի գավառակում կամ Սասունի Տալվորիկի գավառակում։
XX դարի սկզբին ուներ 15 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քրիսթի Քանյոն

Քրիսթի Քանյոն (իրական անունը Մելիսա Պարտիզպանյան), հայկական ծագմամբ ամերիկացի պոռնոգրաֆիկ դերասանուհի։ AVN և XRCO մրցանակների դափնեկիր և փառքի սրահի անդամ։


== Կարիերա ==
Քրիսթին նկարահանվել է 100-ից ավել պոռնոգրաֆիկ ֆիլմերում։ Նկարահանվել է պոռնոգրաֆիկ և էրոտիկ ամսագրերում։ Սկսել է զբաղվել պոռնոգրաֆիայով 18 տարեկանից ֆինանսական խնդիրների պատճառով։
2005 թվականի ռադիո հարցազրույցի ժամանակ Քանյոնը նշել է, որ տեսախցիկից դուրս առանց պահպանակի սեքսով է զբաղվել իր բոլոր համադերասանների հետ։ Իր մեծ հետույքը վերագրում է իր հայկական արմատներին։
Քանյոնը այլևս չի նկարվում պոռնո ֆիլմերում, բայց շարունակում է սպասարկել իր անձնական կայքը և աշխատել որպես ռադիո հաղորդավարուհի Վիվիդ ռադիոյում։


== Անձնական կյանք ==
Քրիսթին ծնվել է Փասադենայում, հայ հոր և իտալացի մոր ծնողներից։ Ամուսնացել և բաժանվել է երեք անգամ։


== Մրցանակներ ==
1991 F.O.X.E. Female Fan Favorite
1992 F.O.X.E. Female Fan Favorite
1995 XRCO փառքի սրահ
1996 AVN Best Tease Performance for Comeback
1997 AVN Best Group Scene - Film for The Show
2004 Free Speech Coalition Lifetime Achievement Award
AVN Hall of Fame


== Ծանոթագրություններ ==


== Արտաքին հղումներ ==

Քրիսթի Քանյոն
Քրիսթի Քանյոնը Pornhub-ում
Քրիսթի Քանյոնը AVN-ում
Գործադուլ

Գործադուլ (ծագել է իտալերեն՝  և իսպ.՝ basta! - «հերի՛ք է» «բավակա՛ն է» բառերից), բանվորների և ծառայողների կողմից աշխատանքի կոլեկտիվ դադարեցումը։ Գործադուլավորները ձեռնարկության ղեկավարությանը կամ երկրի կառավարությանը ներկայացնում են իրենց շահերից բխող տնտեսական, քաղաքական, սոցիալական պահանջները։


== Ծանոթագրություններ ==
Արմենիա (Կինդիո)

Արմենիա (իսպ.՝ Armenia), քաղաք Կոլումբիայում։ Կինդիո նահանգի վարչական կենտրոնը Կորդիլերների արևմտյան լանջին։ Կլիման մերձարևադարձային է։ 1999 թվականի հունվարի 25-ին քաղաքի զգալի մասը ավերվեց 6,2 բալ (ըստ Ռիխտերի սանդղակի) ուժգնությամբ երկրաշարժի հետևանքով։ Մահացան 1230 մարդ, իսկ մոտ 200000 հազարը մնացին անօթևան։


== Պատմություն ==
Կոլումբիական Արմենիա քաղաքը իր անունը ստացել է 1880 թվականին մի կալվածքի անունով, որի տերերը եղել են հայեր, որոնք եկել էին Հարավային Ամերիկա։ Քաղաքի կարգավիճակ ստացել է իր հիմնադրումից 9 տարի անց։ Բնակիչների թիվը արագ ավելանում էր և իշխանությունները 1889 թվականի հոկտեմբերի 14-ին Արմենիան ճանաչեցին որպես գործող քաղաք։ Սկզբնական շրջանում նոր բնակավայրը անվանեցին Վիլլա Հոլդուին (իսպ. Villa Holguín) այդ ժամանակ գործող նախագահի` Կարլոս Օլգին Մալյարինոյի պատվին։ Ամբողջ աշխարհը ողողած Համիդյան կոտորածի և, այնուհետև, Թուրքիայում 1915 թվականին հայերի ցեղասպանության մասին լուրերի տպավորության տակ շուտով քաղաքը վերանվանեցին Արմենիա` նահատակված հայերի պատվին։


== Քաղաքի նկարագրություն ==
Ինչպես այլ կոլումբիական քաղաքներ, որոնք ավանդույթի համաձայն ունեին կրկնակի անուններ, Արմենիան նույնպես ունի երկրորդ անունը՝ «հրաշքների քաղաք» (ciudad de los milagros), որը նա ստացել է արտասովոր, արագ զարգացման համար, որին օժանդակել են քաղաքի բնակիչները։ Սուրճի համաշխարհային հռչակը Կոլումբիայի համար դարձավ իսկական տնտեսական հրաշք, և հատկապես այն շրջանների համար, որտեղ աճում էր սուրճը։ Արմենիայում գործնականում գրեթե բացակայում է աղքատությունը, չնայած տեղի բնակիչները չեն սիրում չափից ավելի շքեղություն։ Ներկայումս Արմենիան կոլումբիական բոլոր նահանգների մայրաքաղաքներից ամենաերիտասարդն է, երկրի տնտեսապես ամենաբարգավաճ շրջանի կենտրոնն է։ Կլոր տարվա մեղմ, տաք կլիման ստեղծում է իդեալական պայմաններ այդ շրջանում սուրճի էլիտար տեսակների աճեցման համար։ Պատահական չէ, որ Արմենիան անվանում են Կոլումբիայի «սուրճի մայրաքաղաք» (Capital cafetera)


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Город Армения в Колумбии — страница на русском
Նովոպավլովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ՆովոպավլովկաՆովոպավլովկա (ուկրաիներեն՝ Новопавлівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Նովոպավլովկա գյուղում բնակվում էր 464 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դրուժինա (Կիևյան Ռուսիա)

Դրուժինա (ռուս.՝ дружи́на, ռուսերենից թարգմանաբար՝ «ընկերակցություն»), իշխանի կամ թագավորի շուրջը համախմբված զինվորականների ջոկատ միջնադարյան Լեհաստանում և Կիևյան Ռուսիայում։ Բնորոշ է եղել տոհմատիրական կարգերի քայքայման և ֆեոդալական կարգերի հաստատման շրջանին։
Դրուժինան պարտավոր էր պաշտպանել առաջնորդին, իսկ վերջինս՝ խնամակալել նրան․ այն նպաստել է սլավոնական երկրներում առաջնորդի իրավասությունների բարձրացմանը և թագավորական իշխանության առաջացմանն ու ամրապնդմանը։ Դրուժինայի անդամները նվաճումների և նվիրատվությունների հետևանքով ժամանակի ընթացքում դարձել են խոշոր հողատերեր՝ ձեռք բերելով տոհմական կալվածքներ։


== Պատմություն ==
Վաղ շրջանի ռուսական պետություններում դրուժինան օգնում էր իշխանին կամ թագավորին իրականացնել սեփական իշխանությունը, ինչպես նաև ձևավորել ռազմական որոշակի մասնավորեցված ուժ։ Ռուսական խագանության առաջին դրուժինան ձևավորվել է բացառապես վարյագներից (բալթիկ ծագմամբ ժողովուրդ էին, ովքեր 9-11-րդ դարերում Արևելյան Եվրոպայի գետերով արշավում էին ներկայիս Ռուսաստան)։ Շուտով դրուժինայի մաս են սկսում կազմել նաև տեղացի ազնվականները, ովքեր կարճ ժամանակահատվածում մեծ հեղինակություն են ձեռք բերել երկրում։ Կիևյան Ռուսիայի շրջանի դրուժինան կազմված էր երկու խմբերից՝ ավագ անդամներ (կոչվել են նաև բոյարներ) և կրտսեր անդամներ։ Բոյարները եղել են Կիևյան Ռուսիայի մեծ իշխանի գլխավոր խորհրդականները, որոնք ունեցել են բավականին բարձր պետական գործառույթներ։
Կրտսեր անդամները գահակալի թիկնապահներն էին, ովքեր ձևավորում էին նաև ռուսական բանակի կարևորագույն ենթակառուցվածքները։ Կրտսեր ազնվականները կազմակերպում էին նաև պալատական արարողությունները, մասնավորապես՝ թագադրում կիևյան իշխանին։ Իշխանական դրուժինայի անդամներն ունեին ընդարձակ ազատություններ և ազատ էին կամովի կառավարել սեփական անձը։ Բացի այդ, դրուժինայի կրտսեր անդամները և բոյարները խոշոր հողատերեր էին և ձևավորում էին ավատատիրական հարաբերությունների առանձին ենթաշերտ։
Գերմանացի խաչակիրների «Սառցաջարդ»-ի ժամանակ Նովգորոդի հանրապետության բանակը կազմված էր 5000 մարտիկներից։ Հատկանշական է, որ նրանցից 3000-ն այդ վճռական մարտում եղել են Ալեքսանդր Նևսկու պալատական դրուժինայի անդամները։


== Ծանոթագրություններ ==
Բրիտատա

Բրիտատա, (օսերեն՝ Брытъат) գյուղ Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 40 մարդ։
Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։


== Ծանոթագրություններ ==
(8564) Անոմալոկարիս

(8564) Անոմալոկարիս (անգլ.՝ Anomalocaris), աստերոիդ աստերոիդների գոտու արտաքին մասում։ Հայտնաբերվել է 1995 թվականի հոկտեմբերի 17-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 3,249713 ա. մ., առավելագույնը մոտենում է 2,8783 ա. մ. հեռավորության վրա և հեռանում 3,6211 ա. մ.։ Արեգակի շուրջ մեկ ամբողջական պտույտ է կատարում 2139,76 երկրային օրվա ընթացքում, իր ուղեծրով շարժվելով միջինում 0,168243 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,21° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8564) Անոմալոկարիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վահան Ղազարյան (այլ կիրառումներ)

Վահան Ղազարյան անունը կարող է վերաբերել հետևյալ անձանց.

Վահան Ղազարյան, (1875 - 1915), հայ բժիշկ, խմբագիր։
Վահան Ղազարյան (քանդակագործ), (1940), հայ քանդակագործ։
Վահան Ղազարյան (ակադեմիկոս), (1918-2002), ՀՀ ԳԱԱ ակադեմիկոս։
Թիրիլի

Թիրիլի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։
Բնակչության մասին տեղեկություններ չեն պահպանվել։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Մեորե Բալդա

Մեորե Բալդա (վրաց.՝ მეორე ბალდა), գյուղ Վրաստանում։ Գտնվում է Սամեգրելո-Զեմո Սվանեթ մարզի Մարտվիլի շրջան‎‎‎ում։


== Դիրք ==
Գյուղը գտնվում է ծովի մակարդակից 300 մետր բարձրության վրա։ Շրջկենտրոն Մարտվիլյից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 363 մարդ։


== Ծանոթագրություններ ==
Բալզամիկ քացախ

Բալզամիկ քացախ կամ բալզամիկ (իտալերեն՝ Aceto balsamico), խաղողի քաղցրահյութից տակառներում հնեցված  թթու և քաղցր  համեմունք, որը ստեղծվել է Իտալիայի Մոդենա նահանգում։ Բալզամիկի սկզբնական տեսակից պատրաստում են նաև Ռեջջո նել Էմիլիա նահանգում։
Բալզամիկ քացախը ավելի նրբահամ է, հարուստ է բուրավետ երանգներով և ավանդաբար սննդի քացախների մեջ ավելի արժեքավոր է։ Չնայած քացախ անվանը, այն պատրաստման ձևով զգալիորեն տարբերվում է սովորական սննդային քացախից։ 
Կովկասում և Իրանում բալզամիկ քացախի համարժեքը դոշաբն է։ ԱՄՆ-ում  բալզամիկի համարժեքները պատրաստում են կոկոսից, թզից, մանդարինից, սև հաղարջից, կակաոյի հատիկներից և այլն։


== Հատկություններ ==
Դասական բալզամիկ քացախը շատ մուգ է, ունենում է մրգային համ և շատ թանձր է։ Գոյություն ունի նաև  բալզամիկ քացախի ավելի պարզ և ավելի էժան տարբերակը, որը պատրաստվում է կարմիր գինուց պատրաստված քացախից՝ գինու  քացախից։ Նման բալզամիկ քացախը ավելի բաց գույնի է և տարբերվում է համով։
Բալզամիկ քացախը կիրառվում է աղցաններ, մարինատներ, աղանդեր և ապուրներ պատրաստելիս։ Այս համեմունքի մի քանի կաթիլը պանրին, ելակի աղցանին, սովորական ձվածեղին, նույնիսկ պաղպաղակին յուրահատուկ համային երանգ է տալիս։


== Պատրաստում ==
Ի տարբերություն սովորական գինու քացախի պատրաստման պարզ մեթոդին, որը պատրաստվում է մանրացրած խաղողը 3 ամսով շաքարով և ջրով հնեցնելով, բալզամիկ քացախը ստանում են խաղողի քաղցրահյութից։ Թարմ խաղողի (սովորաբար սպիտակ տեսակ) քամված հյութը եփում են մինչև թանձրանալը, մինչև խիտ և մուգ գույնի սիրոպ դառնալը։ Միևնույն ժամանակ նրանում մեծանում է օքսիմեթիլֆուրֆուրոլի քանակությունը։ Ավելի էժան տեսակներում  սիրոպներին ավելացնում են գինու քացախ («ֆլորան հարստացնելու և քացախաթթվի խմորումն արագացնելու համար»)։
Սիրոպը պահելու համար օգտագործում են երեք տեսակի տակառներ՝  ամենափոքրերը հացենուց և կաղնուց են, միջինները շագանակենուց և բալենուց են, իսկ մեծերը  թթենուց են։ Հասունացած բալզամիկ քացախի ամենափոքր տակառի մի մասը (10-12 %) հանվում է վաճառքի, ազատված ծավալը լցնում են մեծությամբ երկրորդ տակառից, երկրորդը լցնում են երրորդից և այդպես շարունակ։ Յուրաքանչյուր արտադրող օգտագործում է իր համեմունքները։ Քացախի հասունացման ժամկետը ամենաքիչը 3 տարի է, իսկ նրա լավագույն տեսակները պահում են մինչև 100 տարի։ 


== Ծանոթագրություններ ==


== Արտաքին հղումներ ==
Consortium for Protection of Balsamic Vinegar of Modena
Consortium for Protection of Traditional Balsamic Vinegar of Modena